<classify> WASHINGTON, MAREKANI MAWASILIANO ya simu yanayotajwa kuwa na nia ya kumwangamizaJoe Biden ambaye ni mpinzani wa kisiasa wa Rais Donald Trump, wa Marekani, sasayatachunguzwa kwa kina baada ya Ikulu kutoa muhtasari wake. Malalamiko hayo yanahusu mawasiliano tata ya simu baina ya RaisTrump na Rais wa Ukraine, Volodymyr Zelensky. Tayari wabunge wa baraza la Congress nchini Marekaniwameona kwa mara ya kwanza malalamiko ya mtu aliyefichua malalamishi dhidi yaTrump yaliyosababisha wito wa kutaka achunguzwe. Kaimu Mkurugenzi Mkuu wa Shirika la Kijasusi la MarekaniJoseph Maguire jana alifika mbele ya wajumbe wa Kamati ya Bunge ya masuala yaujasusi kutoa ushahidi juu ya suala hilo. Shirika la Utangazaji la Uingereza la BBC limeandika kuwa malalamishi hayo dhidi ya Trump yatachunguzwa kwakina ingawa kwa sasa bado ni siri. Lakini afisa wa ngazi ya juu kabisa wa Democrat katikabunge la seneti la Marekani Chuck Schumer, ametoa wito maelezo hayoyafichuliwe. Katika mkutano na waandishi wa habari Jumatano jioni kwamara nyingine tena Rais Trump alipuuzia mbali uchunguzi dhidi yake akiutajakuwa feki na wenye hila. Katika ujumbe wake wa twitter Jumatano, Makamu wa Rais wazamani wa Marekani Joe Biden alimshutumuTrump kutumia vibaya madaraka yake. Wabunge wa Democrat wanamshutumu Trump kwa kutaka usaidizikutoka Ukraine ili kumuangamiza hasimu wake wa kisiasa, Biden. Mazungumzo hayo ya simu yamewafanya wabunge kutoka chamacha upinzani cha Democrats kuanzisha uchunguzi rasmi wenye lengo la kumngoamadarakani Trump. Ikulu ya White House imetoa taarifa ya kina juu yamazungumzo ya simu baina ya Trump na mwenzake wa Ukraine. Taarifa ya White House imethibitisha kuwa, Julai 25, Trumpalimuomba Rais Volodymyr Zelenski kumchunguza Biden anayesaka tiketi ya uraiskupitia chama cha Democrats, ambaye mtoto wake alikuwa akifanya kazi na shirikala gesi la Ukraine. Trump anakanusha kuwa alizuia msaada wa kijeshi kwa Ukrainekama njia ya kuishinikiza nchi hiyo kumsaidia kumchafua adui yake wa kisiasa,Biden. Taarifa juu ya mazungumzo hayo ya simu yametolewa na mtoataarifa wa siri. Spika wa Bunge la congress kutoka chama cha Democrat NancyPelosi amesisitiza kuwa Rais Trumplazima awajibike. Jumanne Trump aliahidi kutoa ushirikiano wa kikamilifu juuya suala hilo kwa kuchapisha mazungumzo yote bila kuondosha hata kipande. Hata hivyo, taarifa iliyotolewa na Ikulu ya White Househaikuwa nakala ya mazungumzo, bali muhtasari wa mazungumzo hayo ambaouliandaliwa na maafisa wa Ikulu hiyo waliokuwepo wakati wa mazungumzo hayo yakifanyika. Mazungumzo hayo ya simu baina ya maraisi hao wawiliyalifanyika siku chache baada ya Trump kuiagiza serikali yake kuzuia msaada wakijeshi wa dola milioni 391 kwenda Ukraine. Katika mukhtasari wa White House suala hilo la msaada wakijeshi halijagusiwa. MAZUNGUMZO YENYEWE Kwa mujibu wa mukhtasari, Trump alimwambia Zelensky juu yanamna ambavyo Joe Biden akiwa makamu wa rais alishawishi Ukraine kumtimua kazimwendesha mashtaka wake mkuu, Viktor Shokin mwaka 2016. Ofisi ya Shokin ilifungua jalada la uchunguzi dhidi yaBurisma, kampuni ya gesi asili ambayo mtoto wa, Hunter alikuwa ni mjumbe wabodi yake. Nchi kadhaa za magharibi pia zilikuwa zikishinikiza Shokinatimuliwe kazi kwa madai alikuwa akivumilia vitendo vya rushwa. Nimesikia mlikuwa na mwendesha mashtaka ambayealikuwa ni mzuri kweli na alifutwa kazi kwa njia ya uonevu. Watu wengiwanalizungumzia jambo hilo, Trump ananukuliwa akisema kwenye mazungumzohayo na kuongeza: Kitu kingine, kuna mjadala mkubwa kumhusu mtoto waBiden, kuwa baba yake alizuia waendesha mashtaka na watu wengi wanataka kujuaundani wa hilo, so chochote unachoweza kufanya na Mwanasheria Mkuu waMarekani litakuwa jambo jema. Biden alikuwa akijitamba kuwa amezuia uchunguziangalia utakachokifanya hapo...ni jambo baya sana kwangu. Anadaiwakusikika Trump katika mazugumzo hayo Zelensky naye anaripotiwa kujibuTutalishughulikiahilo na tutafanyia kazi uchunguzi wa kesi hiyo. Juu ya hilo, pia ningeomba kama una taarifa zozote zaziada pia tupatie, zitatusaidia sana. Akimshukuru Trump, Zelensky alisema kuwa alikaa kwenyejumba lake la jijini New York, Trump Tower, mara ya mwisho alipozuru nchinihumo. Huku kukiwa na uungaji mkono mkubwa kutoka kwa wafuasi waDemocrat juu ya uchunguzi huo unaoweza kumuondoa madarakani, ikiwa utaendeleahuenda usipitishwe na baraza la seneti linalodhibitiwa na wabunge wa chamacha Trump cha Republican. Akitangaza uamuzi huo, Pelosi alisema kamati nyingine sitazinazofanya uchunguzi wa masuala mengine dhidi ya Trump zitaendelea nauchunguzi wao chini ya uchunguzi wa sasa. Ikiwa uchunguzi huu utaendelea, Bunge la wawakilishilitapigia kura mashtaka yoyote yatakayobainika na kwasababu Democrat ndio wengikatika bunge la congress wanaweza kupitisha umuzi wa kumshtaki. Hata hivyo maamuzi hayo yanaweza kupelekwa katika bunge laSeneti ambako theluthi tatu ya wabunge inahitajika kupitisha maamuzi na hukoRepublicans wataweza kuzuwia mashtaka. Spika Pelosi alisema kuwa Trump amefanya kosa laukiukaji wa sheria , na kuyataja matendo yake kama uvunjajiwa wajibu wake wa kikatiba. Kwa upande wake Biden amekanusha kufanya kosa lolote na piaanaunga mkono juhudi za kumfanyia upelelezi Rais Trump iwapo hataonyeshaushirikiano katika sakata hilo dhidi yake. Kura ya maoni iliyoendeshwa na shirika la A YouGov imeonyeshakuwa asilimia 55 ya Wamarekani wangeungamkono kushtakiwa kwa Trump ikiwa itathibitishwa kwamba alisitisha msaada wakijeshi kwa Ukraine ili kuwashinikiza maafisa wa nchi hiyo kumchunguza Biden.  <topic>: KIMATAIFA 